CELEX: 32005D0241
Language: mt
Date: 2005-03-15 00:00:00
Title: Id-Deċiżjoni tal-Kummissjoni ta' l- 14 ta' Marzu 2005 dwar il-kontribuzzjoni finanzjarja tal-Komunità għal programm għall-kontroll ta' organiżmi li jagħmlu ħsara lill-pjanti u prodotti għall-pjanti fid-dipartimenti Franċiżi barra mill-pajjiż għall-2004 (innotifikata taħt in-numru tad-dokument C(2005) 603)

18.10.2005   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               200
            
         ID-DEĊIŻJONI TAL-KUMMISSJONI
   ta' l-14 ta' Marzu 2005
   dwar il-kontribuzzjoni finanzjarja tal-Komunità għal programm għall-kontroll ta' organiżmi li jagħmlu ħsara lill-pjanti u prodotti għall-pjanti fid-dipartimenti Franċiżi barra mill-pajjiż għall-2004
   (innotifikata taħt in-numru tad-dokument C(2005) 603)
   (It-test Franċiż biss hu awtentiku)
   (2005/241/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1452/2001 tat-28 ta' Ġunju 2001 li jintroduċi miżuri speċifiċi għal ċertu prodotti agrikoli għad-dipartimenti Franċiżi barra mill-pajjiż (1), li jemenda d-Direttiva 72/462/KEE u jirrevoka r-Regolament (KEE) Nru 525/77 u (KEE) Nru 3763/91 (Poseidom), u b'mod partikolari l-Artikolu 20(3),
   Wara li kkunsidrat il-programmi mressqa minn Franza għall-kontroll ta' organiżmi li jagħmlu ħsara lill-pjanti jew prodotti għall-pjanti fid-dipartimenti Franċiżi ta' barra l-pajjiż,
   Billi:
   
               (1)
            
            
               Id-Deċiżjoni tal-Kummissjoni 93/552/KEE tat-30 ta' Settembru 1993 dwar id-definizzjoni tal-miżuri eliġibbli għall-finanzjament tal-Komunità fil-programmi għall-kontroll ta' organiżmi li jagħmlu ħsara lill-pjanti u prodotti għall-pjanti fid-dipartimenti Franċiżi ta' barra l-pajjiż, fl-Ażori u f'Madeira (2), kif l-aħħar emendata bid-Deċiżjoni tal-Kummissjoni 96/633/KE tiddefinixxi l-miżuri eliġibbli għall-finanzjament tal-Komunità taħt programmi għall-kontroll ta' organiżmi li jagħmlu ħsara lill-pjanti u prodotti tal-pjanti fid-dipartimenti Franċiżi barra mill-pajjiż, fl-Ażori u Madeira.
            
         
               (2)
            
            
               Kundizzjonijiet speċifiċi ta' tkabbir fid-dipartimenti Franċiżi ta' barra l-pajjiż jitolbu attenzjoni partikolari u miżuri li jikkonċernaw il-produzzjoni ta' l-uċuħ tar-raba', b'mod partikolari miżuri għas-saħħa tal-pjanti, li jeħtieġ li jiġu adottati jew imsaħħa f'dawk ir-reġjuni.
            
         
               (3)
            
            
               Il-miżuri għas-saħħa tal-pjanti li jridu jiġu adottati jew imsaħħa huma partikolarment għalja.
            
         
               (4)
            
            
               Programm ta' miżuri ġie ppreżentat lill-Kummissjoni mill-awtoritajiet kompetenti Franċiżi; dan il-programm jispeċifika l-għanijiet li jridu jintlaħqu, l-operazzjonijiet li jridu jsiru, kemm idumu u l-ispejjeż fid-dawl ta' possibbiltà ta' kontribuzzjoni finanzjarja mill-Komunità.
            
         
               (5)
            
            
               Skond l-Artikolu 20.4 tar-Regolament tal-Kunsill (KE) Nru 1452/2001 il-kontribuzzjoni finanzjarja tal-Komunità tista' tkopri sa 60 % ta' l-ispiża eliġibbli, ħlief għall-miżuri protettivi għall-banana.
            
         
               (6)
            
            
               Skond l-Artikolu 3(2) tar-Regolament tal-Kunsill (KE) Nru 1258/1999 (3), miżuri veterinarji u għas-saħħa tal-pjanti meħuda f'konformità mar-regoli tal-Komunità għandhom jiġu ffinanzjati taħt is-sezzjoni ta' Garanzija tal-Fond Agrikolu Ewropew ta' Gwida u Garanzija. Il-kontroll finanzjarju ta' dawn il-miżuri jiġi taħt l-Artikoli 8 u 9 tar-Regolament t'hawn fuq.
            
         
               (7)
            
            
               L-informazzjoni teknika pprovduta minn Franza għamlitha possibbli għall-Kumitat Permanenti għas-Saħħa tal-Pjanti biex jistħarreġ s-sitwazzjoni b'mod preċiż u komplet.
            
         
               (8)
            
            
               Il-miżuri previsti f'din id-Deċiżjoni huma skond l-opinjoni tal-Kumitat Permanenti għas-Saħħa tal-Pjanti.
            
         ADOTTAT DIN ID-DEĊIŻJONI:
   Artikolu 1
   Kontribuzzjoni finanzjarja tal-Komunità għall-programm uffiċjali għall-kontroll ta' organiżmi li jagħmlu ħsara lill-pjanti u prodotti għall-pjanti fid-dipartimenti Franċiżi ta' barra l-pajjiż ppreżentat mir-Repubblika Franċiża fl-2004 hu hawnhekk approvat.
   Artikolu 2
   Il-programm uffiċjali se jikkonsisti fi tliet sub-programmi:
   
               1.
            
            
               sub-programm inter-dipartimentali għal Martinique, Guadeloupe, Guyana u La Réunion f'żewġ partijiet:
               
                           —
                        
                        
                           analiżi tar-riskju mill-organiżmi li jagħmlu l-ħsara lil ċertu pjanti invażivi relevanti għad-dipartimenti Franċiżi ta' barra l-pajjiż
                        
                     
                           —
                        
                        
                           metodi ta' kif jinstabu virojdi taċ-ċitru;
                        
                     
         
               2.
            
            
               sub-programm imfassal għad-dipartiment ta'Martinique, f'erba' partijiet:
               
                           —
                        
                        
                           evalwazzjonijiet u dijanjostiċi tas-saħħa tal-pjanti permezz ta' l-użu tal-laboratorju reġjonali u l-mobile unit tiegħu (“labo vert”)
                        
                     
                           —
                        
                        
                           strateġija għall-kontroll tal-Corn Earworm fil-pjanta tat-tadama.
                        
                     
                           —
                        
                        
                           il-bini ta' bank tat-tagħrif dwar prattiċi fitosanitarji għall-produzzjoni tal-kannamiela, il-ħaxix u l-frott
                        
                     
                           —
                        
                        
                           biedja integrata fil-produzzjoni tal-frott: ċitru u gwava, inventarju ta' l-organiżmi li jagħmlu l-ħsara u prattiċi fitosanitarji, pubblikazzjoni tal-karti tekniċi;
                        
                     
         
               3.
            
            
               sub-programm imfassal għad-dipartiment ta' Guyana:
               
                           —
                        
                        
                           evalwazzjoni tas-saħħa tal-pjanti u dijanjostiċi permezz ta' l-użu tal-laboratorju reġjonali u l-mobile unit tiegħu (“labo vert”), promozzjoni ta' prattiċi agrikoli tajba
                        
                     
         Artikolu 3
   Il-kontribuzzjoni finanzjarja tal-Komunità għall-programm ippreżentat mir-Repubblika ta' Franza fl-2004 għandha tkun ta' 60 % ta' l-ispiża marbuta ma' miżuri eliġibbli kif definiti bid-Deċiżjoni tal-Kummissjoni 93/522/KEE, b'massimu ta' EUR 187 800 (VAT eskluża).
   L-iskeda ta' l-ispejjeż tal-programm u l-iffinanzjar tagħhom hu mniżzel bħala l-Anness I għal din id-Deċiżjoni.
   It-tqassim ta' l-ispejjeż hu mniżżel bħala l-Anness II għal din id-Deċiżjoni.
   Artikolu 4
   Avvanz ta' EUR 100 000 għandu jitħallas fi żmien 60 ġurnata wara li ssir talba ta' ħlas minn Franza.
   Artikolu 5
   Il-perjodu ta' eliġibbiltà għall-ispejjeż relatati ma' dan il-proġett għandu jibda fl1 ta' Ottubru 2004 u jispiċċa fit-30 ta' Settembru 2005.
   Il-perjodu tat-twettiq ta' l-azzjonijiet jista' b'eċċezzjoni jiġi estiż biss bi ftehim miktub tal-Kumitat ta' Monitoraġġ kif imsemmi fil-punt I .1 ta' l-Anness III qabel ma l-ħidmiet ikunu ġew kompluti.
   Artikolu 6
   Il-kontribuzzjoni finanzjarja mill-Komunità għandha tingħata sakemm l-implimentazzjoni tal-programm tkun f'konformità mad-dispożizzjonijiet relevanti tal-liġi tal-Komunità, inklużi r-regoli tal-kompetizzjoni u dwar l-għoti tal-kuntratti pubbliċi.
   Artikolu 7
   L-ispejjeż reali għandhom jiġu nnotifikati lill-Kummissjoni mqassmin skond it-tip ta' azzjoni jew sub-programmi b'mod li juri l-konnessjoni bejn il-pjan finanzjarju indikattiv u l-ispejjeż reali. Notifikit simili jistgħu jsiru b'forma elettronika.
   Il-bilanċ tal-kontribuzzjoni finanzjarja msemmi fl-Artikolu 3 għandu jitħallas sakemm id-dokument speċifikat fit-2 paragrafu tal-punt II.4 ta' l-Anness III jkun tressaq qabel it 30 ta' Settembru 2005.
   Il-Kummissjoni tista', fuq talbiet ġustifikati korrettament mir-Repubbika Franċiża, tirranġa l-pjanijiet finanzjarji fi ħdan limitu ta' 15 % tal-kontribuzzjoni tal-Komunità għal sub-programm jew miżura għal perjodu sħiħ, sakemm l-ammont totali ta' spejjeż eliġibbli skedati fil-programm ma jinqabiżx u b'hekk l-għanijiet ewlenin tal-programm ma jiġux kompromessi.
   Il-ħlasijiet kollha ta' għajnuna mogħtija mill-Komunità taħt din id-Deċiżjoni għandhom isiru lir-Repubblika Franċiża, li għandha tkun responsabbli wkoll li tagħti rimbors lill-Komunità jekk jibqgħu flus żejda.
   Artikolu 8
   Ir-Repubblika Franċiża għandha tiżgura konformità mad-dispożizzjonijiet finanzjarji, mal-politiki tal-Komunità u li l-informazzjoni stipulata fl-Anness III tiġi mogħtija lill-Kummissjoni.
   Artikolu 9
   Din id-Deċiżjoni hija indirizzata lill-Istati Membri.
   
      Magħmula fi Brussell, fl-14 ta' Marzu 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L tal-198, 21.7.2001, p. 11. Regolament kif l-aħħar emendat bir-Regolament 1690/2004, (ĠU L 305, ta' l-1.10.2004, p. 1).
   
      (2)  ĠU L 251, tat-8.10.1993, p. 35. Deċiżjoni emendata bid-Deċiżjoni 96/633/KE (ĠU L 283, tal-5.11.1996, p. 58).
   
      (3)  ĠU L 160, tas-26.6.1999, p. 103.
   
      ANNESS I
      TABELLA FINANZJARJA GĦALL-2004 (F'EURO)
      
                   
               
               
                  Kontribuzzjoni tal-KE
               
               
                  Kontribuzzjoni Nazzjonali
               
               
                  Spejjeż Eliġibbli 2004
               
            
                  Analiżi tar-riskju ta' l-organiżmi li jagħmlu l-ħsara — invażivi
               
               
                  54 000 
               
               
                  36 000 
               
               
                  90 000 
               
            
                  Metodi ta' sejba tal-virojdi
               
               
                  19 500 
               
               
                  13 000 
               
               
                  32 500 
               
            
                  Martinique
               
               
                  75 300 
               
               
                  50 200 
               
               
                  125 500 
               
            
                  Guyana
               
               
                  39 000 
               
               
                  26 000 
               
               
                  65 000 
               
            
                  Total
               
               
                  187 800 
               
               
                  125 200 
               
               
                  313 000 
               
            
   
      ANNESS II
      TABELLA TA' TQASSIM TA' L-ISPEJJEŻ GĦALL-2004 (F'EURO)
      
                   
               
               
                  Ħaddiema
               
               
                  Tagħmir
               
               
                  Oġġetti ta' konsum
               
               
                  Spejjeż oħra
               
               
                  Total
               
            
                  Analiżi tar-riskju ta' l-organiżmi li jagħmlu l-ħsara –invażivi
               
               
                  85 000 
               
               
                  0 
               
               
                  3 000 
               
               
                  2 000 
               
               
                  90 000 
               
            
                  Metodi ta' sejba tal-virojdi
               
               
                  18 000 
               
               
                  3 000 
               
               
                  8 000 
               
               
                  3 500 
               
               
                  32 500 
               
            
                  Martinique
               
               
                  93 000 
               
               
                  6 500 
               
               
                  20 000 
               
               
                  6 000 
               
               
                  125 500 
               
            
                  Guyana
               
               
                  50 000 
               
               
                  0 
               
               
                  5 000 
               
               
                  10 000 
               
               
                  65 000 
               
            
                  Total
               
               
                  246 000 
               
               
                  9 500 
               
               
                  36 000 
               
               
                  21 500 
               
               
                  313 000 
               
            
   
      ANNESS III
      I.   Dispożizzjonijiet dwar l-implimentazzjoni tal-programm
      MONITORAĠĠ U EVALWAZZJONI
      A.   Kumitat għall-Monitoraġġ
      1.   Stabbiliment
      Indipendentement mill-finanzjament ta' din l-azzjoni, għandu jitwaqqaf kumitat għall-monitoraġġ tal-programm, magħmul minn rappreżentanti ta' Franza u tal-Kummissjoni. Dan għandu jirrevedi l-implimentazzjoni tal-programm regolarment u, f'każijiet fejn hu xieraq, jipproponi aġġustamenti meħtieġa.
      2.   Il-Kumitat għandu jistabbilixxi l-proċeduri interni tiegħu fi żmien xahar tan-notifikazzjoni tad-deċiżjoni preżenti lil Franza.
      3.   Kompetenza tal-Kumitat għall-Monitoraġġ
      Il-Kumitat:
      
                  —
               
               
                  għandu jkollu taħt ir-responsabbiltà ġenerali tiegħu il-progress sodisfaċenti tal-programm biex jinkisbu l-għanijiet stipulati. Il-kompetenza tiegħu għandha tkopri l-miżuri tal-programm fi ħdan il-limiti ta' l-għajnuna mogħtija mill-Komunità. Għandu jgħasses f'dak li għandu x'jaqsam mad-dispożizzjonijiet regolatorji inklużi dawk dwar l-eliġibbiltà ta' l-operazzjonijiet u tal-proġetti,
               
            
                  —
               
               
                  għandu, fuq il-bażi ta' l-informazzoni dwar l-għażla ta' proġetti diġà approvati u implimentati, jasal għal opinjoni dwar l-applikazzjoni ta' kriterji ta' għażla stipulati fil-programm,
               
            
                  —
               
               
                  għandu jipproponi kull azzjoni meħtieġa biex iħaffef l-implimentazzjoni tal-programm kemm-il darba l-informazzjoni mogħtija perjodikament mill-indikaturi għall-monitoraġġ u evalwazzjoni interim turi li hemm dewmien,
               
            
                  —
               
               
                  għandu jagħti l-opinjoni tiegħu lill-Kummissjoni dwar l-aġġustamenti proposti,
               
            
                  —
               
               
                  għandu joħroġ opinjoni dwar proġetti ta' assistenza teknika skedati fil-programm,
               
            
                  —
               
               
                  għandu jagħti l-opinjoni tiegħu dwar ir-rapport finali,
               
            
                  —
               
               
                  għandu jirrapporta fil-perjodu rilevanti lill-Kumitat Permanenti għas-Saħħa tal-Pjanti dwar il-progress tal-programm u l-ispejjeż li saru.
               
            B.   Monitoraġġ u assessjar tal-programm tul il-perjodu ta' implimentazzjoni (monitoraġġ u assessjar kontinwu)
      1.   L-aġenzija nazzjonali responsabbli għall-implimentazzjoni għandha tkun responsabbli wkoll għal monitoraġġ u assessjar kontinwu tal-programm.
      2.   B'monitoraġġ kontinwu wieħed jifhem sistema ta' informazzjoni dwar l-istat tal-progress tal-programm. Monitoraġġ kontiwu jkopri l-miżuri li hemm fil-programm. Dan jinvolvi referenza għall-indikaturi finanzjarji u fiżiċi strutturati b'mod li jippermetti assessjar tal-korrispondenza bejn l-infiq fuq kull miżura u indikaturi fiżiċi predefiniti li juru l-grad ta' twettiq.
      3.   Assessjar kontinwu ta' programm jinvolvi analiżi tar-riżultati kwantitattivi ta' l-implimentazzjoni fuq il-bażi ta' konsiderzzjonijiet operazzjonali, legali u ta' proċedura. L-għan hu li tiġi garantita l-korrispondenza bejn il-miżuri u l-għanijiet tal-programm.
      Rapport ta' implimentazzjoni u skrutinju tal-programm
      4.   Franza għandha tinnotifika lill-Kummissjoni, fi żmien xahar mill-adozzjoni tal-programm, bl-isem ta' l-awtorità responsabbli mill-kumpilazzjoni u preżentazzjoni tar-rapport finali ta' implimentazzjoni.
      Ir-rapport finali ta' implimentazzjoni fuq il-programm preżenti jkun preżentat mill-awtorità kompetenti lill-Kummissjoni fil-15 t'Ottubru 2005 l-aktar tard u għandu jkun imbagħad ippreżentat lill-Kumitat Permanenti dwar is-Saħħa tal-Pjanti malajr kemm jista' jkun wara dik id-data.
      Għandu jkun fih:
      
                  —
               
               
                  evalwazzjoni teknika konċiża tal-programm kollu (grad ta' twettiq ta' l-għanijiet fiżiċi u kwalitattivi u progress magħmul) u assessjar ta' l-impatt ekonomiku u fitosanitarju immedjat.
               
            
                  —
               
               
                  dikjarazzjoni ta' l-ispejjeż finanzjarji, inkluż infiq u dħul, u dikjarazzjoni minn Franza li tgħid li ebda kontribuzzjoni mill-Komunità ma kienet jew ma se tiġi mitluba għal dawk il-miżuri inklużi fil-programm.
               
            5.   Il-Kummissjoni tista' flimkien ma' Franza titlob assessur indipendenti li għandu, fuq il-bażi ta' monitoraġġ kontinwu, iwettaq l-assessjar kontinwu msemmi fil-punt 3. Dan jista' jissottometti proposti għall-aġġustament tas-sub-programmi u/jew miżuri, u jemenda l-kriterji ta' għażla tal-proġetti, eċċ., fid-dawl ta' diffikultajiet li jitfaċċaw fil-kors ta' l-implimentazzjoni. Fuq il-bażi ta' monitoraġġ ta' l-immaniġġjar għandu jagħti opinjoni fuq il-miżuri amministrattivi li għandhom jittieħdu.
      II.   Konformità mal-politiki tal-Komunità
      Il-programm għandu jkun implimentat skond id-dispożizzjonijiet fuq il-koordinament ta' u konformità mal-politiki tal-Komunità. L-informazzjoni li ġejja għandha tingħata minn Franza fir-rapport finali.
      PROTEZZJONI TA' L-AMBJENT
      a)   Informazzjoni Ġenerali:
      
                  —
               
               
                  deskrizzjoni tal-fatturi ambjentali ewlenin u problemi tar-reġjun ikkonċernat, li jagħti, inter alia, deskrizzjoni taż-żoni ta' konservazzjoni importanti (żoni sensittivi),
               
            
                  —
               
               
                  deskrizzjoni komprensiva ta' l-effetti ta' benefiċċju u ta' ħsara ewlenin li l-programm, minħabba l-investimenti ppjanati, x'aktarx li se jkollu fuq l-ambjent,
               
            
                  —
               
               
                  deskrizzjoni ta' l-azzjoni ppjanata għall-prevenzjoni, tnaqqis jew kumpens għal effetti ta' ħsara serji fuq l-ambjent,
               
            
                  —
               
               
                  rapport dwar il-konsultazzjonijiet ma' l-awtoritajiet ta' l-ambjent responsabbli (opinjoni tal-Ministeru ta' l-Ambjent jew l-ekwivalenti tiegħu) u, jekk kien hemm xi konsultazzjonijiet, mal-pubbliku kkonċernat.
               
            b)   Deskrizzjoni ta' l-attivitajiet ippjanati
      Għall-miżuri tal-programm li x'aktarx ikollhom effetti ta' ħsara fuq l-ambjent b'mod sinifikattiv:
      
                  —
               
               
                  il-proċeduri li jkunu applikati għall-assessjar tal-proġetti individuali waqt l-implimentazzjoni tal-programm;
               
            
                  —
               
               
                  il-mekkaniżmi ppjanati għall-monitoraġġ ta' l-impjatt ambjentali waqt l-implimentazzjoni, assessjar tar-riżulati u eliminazzjoni, tnaqqis u kumpens ta' l-effetti ta' ħsara.